safouaneb/arywiki huggingface dataset:
سوڤا

سوڤا (بلفيدجية: Suva، ب لهندية د فيدجي: सुवा) هي لعاصيما د فيدجي و اكبر مدينة فيها. جات على لمحيط لمهدّن، ف لجنوب الشرقي د لجزيرة د ڤيتي ليڤو، اللي هي اكبر جزيرة ف لبلاد. سوڤا هي لعاصيما ديال فيدجي من 1877، ف لوقت اللي قرر فيه لاستعمار لبريطاني يبدّل لعاصيما اللي قبل، اللي كانت هي ليڤوكا. بقات هي لعاصيما تا مورا لاستقلال ف 1970. تيسكنو ف سوڤا جوايه 95. 000 واحد، فيها مطار دولي (هو تاني اكبر واحد د فيدجي)، و اكبر مرسى د لبلاد. هي اكبر مدينة ف لبلدان د الجزر د لجنوب د لمحيط لمهدّن خارج ؤسطراليا و نيوزيلاندا، و فيها لمقر ديال بزاف د لمؤسسات اللي خدّامة ف ديك لمنطقة.
ليستيريوز عند لبهايم

ليستيريوز عند لبهايم، هوّا مرض كايوقع عند بزاف ديال لحيوانات. خوصوصان عند لغنم و لماعز لّي كاياكلو سلواجا شوية عيّان (ب pH بفق 5، 5). سباب. سباب هد لمرض هوّا واحد باكتيرية كاتسمّى "Listeria monocytogenes". هد لميكروب كايعيش في لارض و في سّلواجا. يقدر يعطي مرض ل بنادم. والاكين ما كايتعديش من لبهايم مراض. علامات. النعجة ولا لمعزة مريضة كاتهز راسها. كايڭولو ليها "منجومة" ولا "مستوهة". تشخيص. لبيطاريّين عارفين ليستيريوز فاش كايلقاو مرض رّاس لّي جى بلغفلة عند نعجة ولا معزة؛ و ما كايعديش فلقطعة ديال لغنم و كايقتل بزربة. كاينين امراض خرة لّي كايردّو نّعجة منجومة، متلان دود رّاس عند لغنم ولاكين هوّا كايتكوّن بشوية (خصّو سيمانات). عند لخرفان، كاين موت لموخ رّمادي. ما كايتكوّن بزربة حتا هوّا (كيبقى يّام).
موبي ديك (راپور)

يونس طالب لمعروف ب سميت موبي ديك ولاّ لموتشو (تولد ف 1978 ف الرباط) هو راپور مغريبي، من اللّوالا اللي بداو هاد لفن. بدا موبي ديك الراب ف 2006، و ربح لجائزة اللولا ف لمهرجان د لبولڤار. من ديك الساعة و هو معروف، و خرّج بزاف د لاغاني و لالبومات اللي تسمعو بزّاف. لاغاني ديالو. موبي ديك عندو بزاف د لالبومات لمعروفة، منها:
دجيمي وييلز

دجيمي ضونال "دجيمبو" وييلز (مزيود ف 7 غشت 1966) بيزنيسمان د لانتيرنيت و مسؤول د لويب بريطاني ميريكاني. وييلز واحد من لمؤسسين ديال لمشروع اللاربحي ويكيپيديا، و لمشروح الربحي فاندوم "Fandom" (سميتو لقديمة "ويكيا" "Wikia"). خدم ف پروجيات خرين بحال بوميس، نوپيديا، ويكي تريبيون، و ويكي تريبيون لاجتماعية. وييلز هوّ رئيس مجلس لؤمانا Board of Trustees ديال مؤسسة ويكيميديا، لي هيّ مونضامة خيرية ساهم ف التاسيس ديالها باش ترعى ويكيپيديا و مشاريع خرين ديال ويكيميديا. ف 2006، كان ف الليستة د اكتر 100 واحد عندهوم تاتير ف لعالم. حياتو. طفولتو. تولد دجيمي وييلز ف هانتسڤيل، ف ولاية الاباما. بّاه كان مول حانوت، و مّو و جداتو كانو كيسيّرو مدراسة خاصة لي نيت دجيمي و خوتو التلاتة بداو قرايتهوم فيها. ملي كان دري صغير، دجيمي كان كيعجبو يقرا بزاف. ملي كان ف عمرو 3 سنين، شرات مّو موسوعة وورلد بوك انسايكلوپيديا من عند بياع و شراي متجول. و هوّ كيكبر ولا كيحماق على هاد لموسوعة، مي معا لوقت بدا كيلاحض النواقص فيها، متلاً بلي وخا فيها بزاف د لمعلومات، كاينين ديما معلومات و مواضيع ماكاتكوڤريهومش. وورلد بوك كانت كاتعطي وريقات د التلصاق (ستيكرز) لي لواحد يقدر يلصقهوم ف شي صفحة و يزيد ؤلا يصحح معلومات، و دجيمي هادشي نيت لي كان كيدير، بحال يلا نوعنما كيراجع لموسوعة (كيما دابا ف ويكيپيديا).
شوال لخروف (نوارة)

شوّال لخروف (سمية علمية: "Reseda alba") هيّا نوّارة بايضة من لفاميلة د Resedaceae كاتجي ف زّنايڭ ف الشتوة (من يناير حتّال مارس). كاياكلوه لغنم و لبڭر. نويطات.
لفينال د كاس إفريقيا 2023

لفينال د كاس افريقيا 2023 هوّ لماتش اللخراني ديال كاس افريقيا 2023 لي حدّد لبطل ديال هاد النسخة نمرة 34 د كاس افريقيا. لماتش تّلعب ف تيران الاسان واطارا ف ابيدجون، كوط ديڤوار ف 11 فبراير 2024، مابين نيجيريا و كوط ديڤوار، و سالا ب الرباح ل كوط ديڤوار ب 2 ل 1. هادي لمرة التالتة لي كاتربح فيها كوط ديڤوار كاس افريقيا بعد 1992 و 2015. التيران. تيران الاسان واطارا لمعروف تا ب التيران لؤلامپي د ابيمپي، و قبل ب التيران لوطني د كوط ديڤوار، هوّ تيران ب تخدامات متعددة، ف ابيمپي و انياما ف الشمال د مدينة ابيدجون. التيران تحل د 2020. هاد التيران كيضايف لماتشات لمهمين د كورة، بما فيهوم لماتشات ديال لمنتخب د كوط ديڤوار، و كاين ف لملكية ديال لحوكومة د كوط ديڤوار، و كيهز 60000 متفرج، شي لي كيخليه اكبر تيران ف لبلاد، و واحد من اكتر التيرانات لعصريين ف افريقيا. لماتش.
عمر شريف (مغني مغريبي)

عمر شريف هو مغني مغريبي د الشعبي من مدينة فاس، مات نهار التلات 13 فبراير 2024 ف الدار البيضا. كان معروف ب الاغنية الشعبية، تايغني ف السهرات الفنية و المهرجانات و العراسات و المناسبات، سوا ف المغرب ولا ف الخاريج. حياتو. مات عمر شريف ف دارو نهار التلات 13 فبراير 2024 ف الدار البيضا ب ازمة قلبية، شي لي خلق صدمة ف لوسط لفني لمغريبي، و خلى بزاف د لفنانين يعزيوه بحال موس ماهر و عبد الله الداودي و حسن ديكوك و نادية العروسي و نجاة عتابو. الاعمال الفنية. من الاغاني الشعبية ديالو:
لإمبراطورية لمغريبية الشريفة

لامبراطورية لمغريبية الشريفة (ب لعربية "المملكة المغربية الشريفة" ؤلا "الدولة المغربية الشريفة"، ب لامازيغية "ⵜⴰⵎⵏⴽⴷⴰ ⵜⴰⵛⵉⵔⵉⴼⵉⵜ ⵏ ⵍⵎⵖⵔⵉⴱ"، ب لفرانساوية "Empire Chérifien") هوّ مصطلح تاريخي كيتّقصد بيه لمغريب، و كان مخدّم مابين لقرن 16 و لقرن 20، ف لعهود ديال السعديين و لعلويين، لي كيعتابرو بلي اصولهوم شريفة (من النسل ديال محمد). تاريخ. تال 1912، كانت لامبراطورية الشريفة دولة عسكارية دينية ب حدود مامحدداش مزيان، و فيها ناس ب اعراق و اديان مختالفين. لامبراطورية دخلات ل لفترة لعصرية بشكل تدريجي معا التغلغل ديال لاقتصاد الراسمالي ف لقرن 19، و التطويق لعسكاري د فرانسا و سپانيا، لي ادى ل السني ديال معاهدة لحماية من عند السلطان مولاي عبد لحفيض ف 30 مارس 1912 معا فرانسا، ف لوقت لي الريف ولى تحت السيطرة د الصبليون. لعاصمة ديال لامبراطورية الشريفة كانت ف فاس، و تحولات من عهد لحماية ل الرباط. هاد لمصطلح مات ليه لحوت ف اللخر ديال عهد لحماية، و تخدّم لمرة اللخرانية ف لجريدة الرسمية نمرة 2352 ف 22 نونبر 1957. ف الجريدة نمرة 2353 و لي تبعوها تخدّم بلاصتو مصطلح "المملكة المغربية" Royaume du Maroc. النضام السياسي ديال لمغريب تدارو فيها تبديلات و اصلاحات مورا لعهد د لاستعمار، بحيت ولا قرب ل لانضيما لغربية ف الساس و التنضيم لمؤسساتي ديالو، شي لي عطا اول دستور د لمغريب ف 1962، و شكّل نضام ديال ملكية دستورية. اللقب ديال لعاهل د لبلاد تا هوّ تبدل من سلطان ل ماليك.
لحرب لأهلية د ميانمار (2021-)

لحرب لاهلية د ميانمار لمعروفة تا ب التورة د الربيع د ميانمار ؤلا لحرب الدفاعية د الشعب هيّ حرب اهلية طارية دابا ف ميانمار لي كاتعتابر طرف من صراعات داخلية بداو من 1948، و شعلات مزيان من 2021 بعد نقيلاب عسكاري ف ميانمار، و لقمع لي طرا بعد مضاهرات ضد النقيلاب. تال حدود يناير 2024، لالاف ديال لعساكريا ستسلمو بلا مقاتلة، منهوم 6 د الجينيرالات. كاينين مراقبين كيڭولو بلي لقوات ديال طاطماداو (الجيش د ميانمار) "باقين شادين و مسلحين مزيان"، و بلي عندهوم حولافا برانيين و مونة كبيرة. لامم لمتحدة ڭالت ف مارس 2023، بلي 17، 6 مليون د الناس ف ميانمار محتاجين معاونات انسانية، 1، 6 مليون ترحلو من ديورهوم، و 55000 مبنى مدني تعرض ل التخريب. جوايه 40000 واحد هربو ل بلدان مجاورة بحال لهند و طايلاند. #تحويل
كاس إفريقيا 2025

كاس افريقيا 2025 ؤلا افكون 2025 ("AFCON 2025") ؤلا كان 2025 ("CAN 2025") ؤلا على ود الصپونصور طوطال انيرجيز كاس افريقيا 2025 هيّ كاس افريقيا نمرة 35 لي معوّل باش تّلعب ف عام 2025، و غادي يضايفها لمغريب. هادي غادي تكون لمرة التانية لي كاينضم فيها لمغريب كاس افريقيا (بعد 1988). ف 2015، كان لمغريب غادي ينضم كاس افريقيا، ولاكين ديك لوقيتة كانت الجايحة ديال لابولا، عليها لمغريب كان طلب باش ياجلو التورنوا، وموراها تعطا التنضيم ديالو ل غينيا لاستوائية. هاد النسخة كانت غادي تكون التانية من 2019 لي غاتّلعب ف الصيف، باش تنقص الضغط ف تنضيم لوقت على لفراقي لؤروپيين و اللعابا لافاريقا لي كيلعبو تماك، ولايني بسباب كاس لعالم د لاندية 2025 لي تلعبات ف يونيو و يوليوز، تقرر باش تاجل ل مابين 21 دجنبر 2025 و 18 يناير 2026. كاس افريقيا 2023 لي سبقاتها كانت تحولات ل يناير و فبراير 2024، باش تزڭل الجو لخايب د الصيف ف كوط ديڤوار. غينيا كانت ف لاصل هيّ لي غادي تضايف هاد النسخة، ولاكين تحيّد ليها لحق د لمضايفة بعدما تبيّن بلي ماحققاتش الشروط ديال التحضير ل التورنوا. بعد مرحلة تانية د الترشيح، ربح لمغريب لحق د لمضايفة ف 27 شتنبر 2023. لمنتخب د كوط ديڤوار هوّ لي كيدافع على اللقب ديالو لي كان خداه ف النسخة د 2023. التيرانات. { "type": "Feature"، "properties": { "title": " اڭادير "description": " تيران ادرار 0. 1، 0. 1"، "marker-symbol": "-number"، "marker-size": "medium"، "marker-color": "#" }، لمواقع ديال لمدون لمغريبية لمضايفة ف كاس افريقيا 2025 ف 27 شتنبر 2023، الجامعة لملكية لمغريبية د لكورة علنات على التيرانات الستة ف ستة د لمدون لي غادي يضايفو هاد النسخة ديال التورنوا. ف يناير 2025، علنات رسميا لكاف ؤ لجنة لمنضمة لمحلية بلي تورنوا غادي تلعب ف تسعود د تيرانات ف ستة د لمدون ف لمغريب. لعزلة. لعزلة تدارت ف 27 يناير 2025 ف مسرح محمد لخامس ف الرباط. لي قادو هاد لعملية هوما مصطفى حجي، سيرج ؤريي، اليو سيسي و جوزيف يوبو. مرحلة لڭروپات. "جميع السوايع محلية، GMT (UTC+1). " لبلان د لماتشات تّعلن عليه ف 31 يناير 2025. تهراس التعادل. لفراقي كيترتّبو على حساب النقاط (3 د النقاط للرابحة، نقطة وحدة للمتعادلين، و زيرو للخاسرة). يلا جوج فراقي تعادلو ف النقاط، هاد الشروط كيتطبقو باش يتهرّس التعادل و يتكلاصاو (على حساب لبند نمرة 74 ديال حكام كاس افريقيا): يلا كتر من جوج فراقي كانو متعادلين ف النقاط: مرحلة لاقصاء نيشان. لملاقيات بين لفراقي ف الدور التاني كايعتامدو على اينا فراقي لي جاو التالين ب التحديد غادي يتاهّلو لملاقيات. لقنوات لي مدوزين. هادي الليستة د حقوق لبت ديال كاس افريقيا 2025 على حساب لبلاد:
مول لمليح (مسلسل)

مول لمليح هوّ مسلسل درامي مغريبي بان ف 2022، من لاخراج ديال ايوب لهنود، سيناريو ديال مامون الناصيري، و متّلو فيه عبد الاله رشيد، سعد موفق، سعيد باي، فضيلة بنموسى، كوثر تيسية، ريم فكري و غيرهوم. تبت هاد لمسلسل على لقناة اللولة ف شهر رمضان، و كان كيدوز على التلفازة من التنين ل لخميس معا 22:30 ب توقيت ڭرينيتش. هاد لمسلسل كيعاود لقصة ديال جوج خوت و كيفاش طلعو من حومة شعبية ف مراكش ل عالم الشهرة و لبيزنيس، تا ولاو كيمتالكو واحد من اشهر الريسطوات ف لبلاد، و كيفاش طورو راسهوم و واجهو بزاف د التحديات تا حققو لاحلام ديالهوم. لفكرة. لفكرة لاصلية ديال مامون الناصيري، و السيناريو تّكتب بشكل جماعي معا لموخريج ايوب لهنود و كتّاب خرين د السيناريو. حاولو لكتّاب باش يبيّنو لعقبات لي كيواجهو الشباب لمغريبي ف تحقيق لاحلام ديالو. لقصة. لمسلسل كيبدا ف لقنت د لحومة، ملي لعربي كيحط لكرّوصة ديالو لي كيبيع فيها الساندويتشات. لعربي واحد الشاب كيدمر و كيصوّر طرف د لخبز من عرق جبهتو، و باغي يطور راسو و يحسن لمستوى لاجتماعي ديالو. و باغي يرد الجميل ل لواليدة ديالو لي رباتو، و يتهلا ف حبيبتو سعيدة. لعكس من هادشي، خوه الصغير عباس مستهتر و مشومر، و ماباغي يدير تا شي مجهود باش يوصل ل لكبيدة ديال حنان لي ساكنة ف نفس لحومة و ماكاتبادلوش لمشاعر، حيت كاتميل ل خوه لعربي. عباس كيكتاشف وصفة د الطياب سحرية لي كاتبدل حياتو و حياة خوه، و كاتخليهوم يوصلو ل النجاح و يترفحو، ولاكين هادشي غاياتر بشكل خايب على لعلاقة بيناتهوم.
كيلڤين كيپتوم

كيلڤين كيپتوم تشيرويوط (مزيود ف 2 دجنبر 1999، توفى ف 11 فبراير 2024) كان جراي كيني د لمسافات الطويلة و تال فاش مات مول الروكور لعالمي ديال لماراطون. هوّ لوحيد ل حد الساعة لي جرى ماراطون ف قل من ساعتاين و دقيقة، تحت شروط مقبولة ديال الروكور، و جرى 3 من اسرع لمارطونات ف التاريخ، و كان مكلاصي اللول من بين احسن الجرايا د لماراطون د الرجال ف لعالم. حياتو. كيپتوم كان مجوج ب اسينات تشيتوطو روتيتش و والد معاها جوج وليدات. لوفاة. نهار 11 فبراير 2024 معا 11 د الصباح ب التوقيت لمحلي، تّقتل كيپتوم ف كسيدة د الطريق ملي كان صايڭ مابين مدون تشيپكوريو و الدوريط ف كينيا. لبوليس ڭال بلي كيپتوم فقد السيطرة على طونوبيلتو و ضرب ف شجرة، شي لي ادى ل لموت ديالو و ديال لمدريب ديالو لي كان راكب معاه. ردود فعل. سيباستيان كو، الرئيس ديال لاتحاد الدولي د لاطليتيزم عطا تعزية ديالو نيابة على لمؤسسة لي كيتراسها، ل لفاميلة و الصحاب ديال كيپتوم و ل لامة ديال كينيا، و ڭال "يالله ف لبدية د هاد السيمانة ف شيكاڭو، لموضع لي دار فيه كيپتوم الروكور لعالمي لخارق د لماراطون، باش وتّقت بشكل رسمي هاد التوقيت التاريخي. [كيپتوم] رياضي واعر لي خلا ارت ماكاينش بحالو، و غادي نفتاقدوه بزاف". الجراي اليود كيبتشوڭي، مول الروكور لقديم د لماراطون، تاهوّ عزى ف لموت ديال كيپتوم و ڭال بلي "كيپتوم كان نجم طالع"، و بلي "كانت حياتو باقية قدامو باش يحقّق انجازات عضيمة". الرئيس د كينيا ويليام روطو ڭال بلي "كيپتوم كان نجم، و واحد من احسن الرياضيين ف لعالم".
الوظيفة العمومية فالمغريب

ف لمغريب، الوظيفة العمومية ولّا لخدمة معا الدولة هي لخدمة ف لادارات و ف لهيئات لحكومية ديال لبلاد. هاد نوع ديال لخدامي عندها بزاف ديال لقواعد و شروط و لمزايا ف لمجتمع. لموظاف لعام ف لمغرب، كيقدر يخدم ف لوزارات ف لادارات، ف لموقاطعات، ف شركات لعمومية، و زيد و زيد. لهدف ديال لقطاع لعام هو ينقص من شوماج ف لبلاد، يضمن لخدمة ديال لادارات ف لمغريب و يلبي لحتياجات ديال لمغاربة. لعكس ديال لوضيفة لعمومية هيّ لخدمة ف لپريڤي. لعملية ديال تقياد فلوظيفة لعمومية. لقبول فلوظيفة لعمومية كيدوز من بزاف ديال لاجراءات و لمراحيل. شروط تقياد. لي كيبغي يخدم ف لوظيفة اول حاجة كيدير هي كيدفع طلب على حسب لپوسط لي بغا يخدم فيه فسيت ديال الوظيفة العمومية، فين كايتفيلترا لميلف ديال كل مرشح مزيان، من ناحية تكوين و لخبرة ديالو. لمازايا ديال الوظيفة العمومية. لستيقرار. من لحوايج لي كيخليو لمغاربة يدفعو للوظيفة لعمومية هو لستيقرار لي فيها على عكس لقيطاع لخاص لي ما فيهش لامان لمهني. لمزايا لجتيماعيا. لخدمة ف لقيطاع لعام عندها بزاف د لفوائيد لجتيماعيا، بحال تقاعد، تغطية صحية، صالير مزيان و پريمات، سكنة و طوموبيل فبعض لحالات، هادشي كيسهل على لموظاف لعمومي حياتو و حياة عائلتو. تطور لمهني. لقيطاع لعام فلمغرب فيه تسلسل هرمي كيخلي لموظف خدام مزيان باش يزيد ف لڭراض، و يحسن من لوضعية لمهنية ديالو.
ويلكام تو موروكو

ويلكام تو موروكو (، يعني "مرحبا بيكوم ف لمغريب") هيّ اغنية من تاليف و انتاج لفنان لمغريبي نادر خياط، لمعروف ب ريدوان، لي دارها باش تكون لاغنية الرسمية ديال كاس لعالم د لاندية 2022 لي تلعبات ف لمغريب. صدرات بشكل رسمي ف السيت د فيفا ف 5 فبراير 2023. هاد لاغنية طلعات ف الطوندونس لمغريبي د يوتيوب، و كانت جمعات كتر من 1، 7 مليون مشاهدة تال حدود 7 فبراير 2023. لاداء د لاغنية داروه مجموعة من لمغنين لمغاربا لمعروفين بحال اسماء لمنور، ريم فكري، امينوكس، نعمان بلعياشي، دوزي، زهير بهاوي، حاتم عمور و ديزي دروس. لفكرة و لاستقبال د لاغنية. ريدوان ڭال بلي هاد لاغنية كاتعبر على الروح ديال تامغرابيت. و زاد بيلا التجربة ديال انتاج هاد لاغنية كانت "عامرة ب لاحاسيس"، و بلي كانت "مسؤولية" كبيرة على كتافو. و عبر على لفخر ديالو ف تمتيل لمغريب على لمستوى الدولي معا مونضامة بحال لفيفا. على حساب مقال ديال موروكو وورلد نيوز، لڤيديو كليپ ديال ويلكام تو موروكو كيبيّن مضاهر ديال التقافة و التاريخ د لمغريب، زيادة على لكرم و لمضايفة ديالو، و لحب ديالو ل لكورة. السيت ديال بيزنيس غانا ڭال بلي لاغنية عندها "حيوية"، و بلي "كاتحتافل ب لاكريم ديال لموهبة لموسيقية د لمغريب".
زهير بهاوي

زهير ميد بهاوي (مزيود ف 22 نونبر 1995) هوّ موغني و مؤلف اغاني د لپوپ و الراي مغريبي. تشهر بهاوي ف 2017 ملي صدر اغنيتو اسطا لويڭو Hasta Luego. لكاريير لفنية. بدا بهاوي لكاريير لفنية ديالو ملي ربح ف جايزة حاتم عمور ف 2016، ب اغنية "ماعرفتينيش". ف 2017، ب تعاون معا الياس تيو تيو و CHK، صدر اغنية "اسطا لويڭو"، و ف 2019 خرج اول البوم ديالو ب عنوان "فابور".
حاتم عمور

حاتم عمور (مزيود ف 29 غشت 1981 ف الدارلبيضا) هوّ موغني و مومتيل مغريبي. بدا لكاريير ديالو ملي ربح و نال اعجاب الجمهور ف مسابقة ستوديو دوزيم ف 2005. خدا تجربة ف التمتيل ف دور هود ف لمسلسل د رمضان بنت بلادي. من بين لاغاني لمعروفة ديالو "ناداني حضنك يا امي" لي كتب كلامها الشاعر لمصري خالد الشيباني، و لحنها هاني اسماعيل. كان ترشح باش يربح جايزة احسن موغني ف شمال افريقيا، ف مسابقة "افريكا ميوزيك اوورد"، على اغنيتو "الاول" لي صدرات ف 2016. ف 2018 خرّج اغنية ب عنوان Nos Fuimos Lejos معا انريكي اڭليسياس.
لجامعة د مالطا

لجامعة د مالطا (بلمالطية: L-Università ta' Malta، UM قبل كانت UOM) هي مؤسسة د تعليم لعالي ف مالطا. كاتقتارح ديپلوم د باشلور، ماستر و دكتورا. هي عضو ف لجمعية د لجامعات لاوروپية و ريزو لاكسيس لاوروپي، وجمعية د لجامعات لكومنولس، و ريزو اوتريخت، وريزو سانتاندر، ومجموعة كومپوسيتلا والجمعية الاوروپية للتعلم على طول لحياة ف لجامعات (EUCEN) وبرنامج دولي ديال تبادل د طلاب (ISEP). لاسم لقصير ديالا هو ميليت "Melit". تاريخ. قبل لجامعة د مالطا، كانت كاينة واحد لجامعة مسيحية عيساوية اسما كوليجيوم ميليتينس (Collegium Melitense) تاسسات ف 12 نونبر 1592. كان فلول موطعا ف واحد دار قديمة ف ڤاليطا. قبل ماتبنا لجامعة بين 1595 و 1597. لبناية لولة دبا معروفة بلسم د لبناية لقديمة د لجامعة. لعيساويين جراو عليهوم من مالطا ف 1768، و واخا لملكية ديالوم داتا لخزينة د نضام د لقديس جون، لجامعة بقات مفتوحة و لاساسد بقاو خدامين. لجامعة د مالطا بدات رسمياً ف 22 نونبر 1769 ملي مانويل پينتو دا فوسينكا سنا ضهير. توقفات مؤقتاً ملي كان لمدير هو فرنسيسكو شيمينز دي طيخاضا ف 1770، قبل ماتعاود تفتاح ملي جا امانويل دي روهان پولدوك ف 1779. تعوضات ب ليكول سونطرال (l'École Centrale) ملي فرانسا ستعمرات مالطا بين 1798 و 1800، ولكن عاودت فتحات ملي دخلو لينڭليز فلقرن 19. بين 1937 و 1974 لمؤسسة كان اسما لجامعة لملكية د مالطا. بنايات. لبناية د مسيدة. لبناية لرئيسية د جامعة د مالطا كاينة ف واحد لموطاع كيتسمى "تال قروق" ف مسيدة. مساحة ديالا تقريبا 250200 formula_1، جاو فيها اغلبية المؤسسات و المراكز د الجامعة. بلانات باش يبنو هاد لبناية بداو ف لخر د لخمسينات بعد ما الجامعة القديمة د ڤاليطا رجعات صغيرة بزاف. شكل د لبناية لجديدة صمماتو واحد شركة نڭليزية. عاوناتا فيها شركة مالطية اسما مورتيمير. لحجرة لولانية نزلوها ف 22 شتنبر 1964 نهار مورا ستقلال ديال مالطا. لبني تسالا ف 1970. شكل ديالا مانسپيري من لجامعات د مريكان. لبناية د ڤاليطا. لبناية د ڤاليطا هي اول بناية ديال لجامعة، كاينا ف لعاصمة د مالطا. لبناية كتستقبل محاضرات دولية و عدد قليل ديال الدروس و مدارس د الصيف. حاليا فيها مختبر د لبحت و لابداع و تطوير، فيها مركز ديال لقراية و طرق حل لمشاكيل و فيها حتى لمكتبة ديال لجامعة. تلامد. لعدد د تلامد تقريبا 11500 (منم 1074 ماجين من لخارج) كيقراو لوقت كامل اولا غير نص وقت. لجامعة تابعة لنظام ديال ايراسموس. كل عام كتخرجو منا 3000 تلميد. باش تدخلا خصك دوز واحد امتحان منقط على 7. تلامد ديال مالطا و اتحاد لاروپي مكخلصو والو ادا كانو كقراو لوقت كامل نيڤو باشلور. لخلاص كيكون بنسبة نيڤو ماستر و ما فوق و بنسبة لتلامد لي مماجينشي من اتحاد لاروپي. كاين حاليا 600 تلميد براني فالجامعة شي لي كيمتل %7 من تلامد كاملين.
إل كانتيلينا

الكانتيلينا هو اقدم نص ادابي معروف ف لّوغة لمالطية. كيرجع ل لقرن 15 (مافايتش 1485، لعام لي مات فيه مولاه، ؤ غالبا ف سّبعينات ديال لقرن خمسطاش)، والاكين ماتلقا حتال 1966 من طاراف تّوارخيا ݣودفري ويتينݣر ؤ ميكيال فسادني. كاتنسب لقصيدة ل پييطرو كاشارو، ؤ سجلها ولد خوه/ختو براندانو ف لكناش لعدلي (1533 - ماي 1563). نسخة لاصلية موجودة ف لارشيڤ لعدلي ف ڤاليطا. واخا مكتوبة ب لمالطية، ب حروف لاتينية، هي شكل لولاني لّي ما تاترش بزاف ب لّوغات رّومانسية، ؤ هي ميتال ديال لمالطية لقديمة. هاد نّص فيه بزاف ديال مورفيمات عربية. لكلمات رومانسية لوحيدة هوما "vintura" "زهر"، لي شي مرات كاترجم ل "مصير"، ؤ "et" "ؤ". ف لعموم، نّصوص لمالطية لقديمة فيهم شوية ديال لكلمات ماشي سامية؛ ؤ حتا ف نّصوص لي جاو من بعد، كان شيعر كيخدم كلمات سامية كتر لّوغة لعامة. ال كانتيلينا غالبا ماكاتمتلش لّوغة لّي كانو كيهضرو بيها ݣاع لمالطيين ف ديك لوقيتة، ولاكين غير نخبة لي كانو كيهضرو ب شكل مزوق باش ترضي طّبقة لّي حاكمة.
أمينوكس

امين التمري لمعروف ب امينوكس (مزيود ف 19 فبراير 1991 ف طانجا) هوّ موغني مغريبي. تشهر ب لاسلوب لفريد ديالو ف لار اند بي لعصري ف لمغريب. اعمال. امين التمري واخد ديپلوم ديال موهنديس د الدولة ف جيني اليكتريك من كلية الصيونص و الطيكنولوجيا ديال طانجا. لكاريير. بدا امينوكس لكاريير لفنية ديالو ف 2007، معا ݣروپ تي كلان راپ T-Clan Rap. عاماين موراها قرر باش يخرج من لݣروپ و يكمل بوحدو. ف 2010، سنى كونطرا معا شركة افريكا پروض. ف 2013، صدر اول ڤيديو كليپ ديالو ب عنوان "طفات الشمعة"، من البومو اللول "انا وياك". شهراين موراها خرج لڤيديو كليپ التاني ب عنوان "انا وياك"، لي لاقى اعجاب كبير و تّنتاشر ف لقنوات لوطنية. ل مدة طويلة هاد لاغنية حتافضات ب لمركز اللول ف اكتر 30 اغنية مطلوبة من عند لمستامعين ف لمغريب. ف 2015، خرجات اغنية "وا يما"، لي خلاتو يحصل على وسام ملكي من عند لماليك محمد السادس ف يوليوز 2015، ب مناسبة عيد الشباب. غنى امينوكس ف بزاف د لمهرجانات بحال مهرجان لمزيكة الروحية ف 2016، و مهرجان تويزا ف نفس لعام، و مهرجان موازين ف 2016 و 2018. ف 2017، قرر باش ياجل لكاريير ديالو بسباب مشاكيل ف صحتو، و نشر هاد لخبار ف صفحة لفيسبوك ديالو ف 27 ابريل. بفضل دعم ديال لماليك، قدر يكمل النشاط ديالو ف ضرف 3 شهور. ساهم معا ريدوان و اينا مودجا ف لاغنية الرسمية ديال النسخة 12 د لالعاب لافريقية لي تنضّمو ف لمغريب مابين 19 و 31 غشت 2019. ف دجنبر 2019، تمات الدعوة ديالو معا دادجو دجونا، لارتيست و محمد رمضان، من قيبال ݣيمس باش يقدم عروض ف النسخة التالتة ديال "نجوم ف لبلاصة" Stars in the place، لي هوّ حفلة موسيقية فابور للجمهور. ف نفس لعام، خرّج جوج اغاني "انا ديالك" و "بيني و بينك"، لي دار ليهوم لاخراج جاكوب زواق.
الپروجي ديال تكمال القراية

الپروجي ديال تكمال القراية (بالفرانساوية: Projet de Fin d'Études ؤاللي كاتختاصر ب PFE) هو واحد المشروع حرايفي اللي كاتتقفّل بيه القراية ف شي مدرسة د المهندسين ؤلا العام الثاني د شي ماسطر فالكلية. المدة الديالو غالبا كاتكون بين 5 تال 8 شهور، و ف لعادة 6 شهور. الهدف الرئيسي ديال الپروجي ديال تكمال القراية كايكون هو ان الطالب يطبق دوك المعارف النظرية اللي قراهم بطريقة عملية فشي شركة ؤلا مؤسسة. ؤ كايكون عندو حتى اهداف ؤخرين بحال ان الطالب يتعلم الخدمة الجماعية ؤ ؤ يفهم شي شوية كيفاش خدّام سوق الخدمة. المشروع ممكن يتدار من راسو لساسو فالشركة ؤلا ممكن فشي حالة ان طرف منو يتادر فاللابو د المؤسسة الاكاديمية اللي كايقرى فيها الطالب.
نزار إديل

عادل نزار الشرابي لمعروف ب نزار اديل (مزيود ف فاس) موغني مغريبي. بدا لكاريير لفنية ديالو ف 2001. كان كيبغي لفن من صغرو، و قرا ف لمعهد لموسيقي د فاس. كيدير لغنا و التلحين و لكتابة د لاغاني، و تعامل معا عدد د لفنانين بحال عبد الرحيم الصويري، حاتم عمور و خولة بنعمران. ف 2016 لاغنية ديالو "طاح على راسو" عرفات نجاح كبير و خلاتو يتّشهر بزاف ف لمغريب و عند الجالية لمغريبية ف ؤروپا. ف نفس لعام خدا وسام من عند لماليك محمد السادس ب مناسبة عيد الشباب. اديل تزاد عندو وليّد ف 2022 و عندو ولد اخور سميتو غالي. اعمال. اديل عندو بزاف د لاعمال لغنائية، بحال:
صورا (موضيل تيسكت ل ڤيديو)

صورا () هوّ موضيل ديال تيسكت ل ڤيديو "Text-to-video" طوراتو شركة ؤپن اي اي ديال الدكا لاصطناعي. يقدر يجينيري ڤيديوات من پرومپت (تيكست مكتوب) لي كيوصف شنو خاص يكون فيها، ؤلا يطوّل ڤيديو ديجا موجود، سوا من لبدية د لڤيديو ل اللور ؤلا من اللخر د لڤيديو ل لقدام. تال حدود اكتوبر 2024، هاد لموضيل باقي ماتّطلق ل عموم الناس. تاريخ. عدد ديال لموضيلات ديال توليد لڤيديو من التيسكت كانو ديجا موجودين قبل من صورا، بحال "مييك ا ڤيديو" ديال شركة ميطا (مولات فيسبوك)، "دجين 2" ديال رانويي "Runway"، و لوميير "Lumière" ديال ڭووڭل، لي باقي تاهوّ ف لفاز د لبحت. ؤپن اي اي كانت خرّجات ضال ا 3، لڤيرسيون التالتة ديال ضال ا لي كيجينيري التصاور من پرومپت ب تيكست، غير ف شتنبر 2023. لفريق لي طوّر صورا سماه على لكلمة الجاپونية لي كاتعني "السما" ()، باش تدل على "لپوطونسييل لابداعي لي ماعندوش حدود". ف 15 فبراير 2024، ؤپن اي اي حطّات لپريڤيو اللول ديال صورا ب حطان ڤيديوات قصيرة ب جودة عالية، بحال وحدة ديال طونوبيلة غادية ف طريق جبلية، انيميشن ديال "وحش قصير و هشيش"، تصوير تاريخي ديال كاليفورنيا ف وقت السخانة د الدهب، جوج د الناس كيتمشاو ف طوكيو ف التلج، و غيرها، و دكرات بلي صورا تقدر تولّد ڤيديوات تال دقيقة وحدة ف الطول. الشركة پارطاجات تقرير تقني لي كيبيّن الطرقان باش تم تدريب لموضيل. الرئيس ديال ؤپن اي اي سام التمان تاهوّ نشر تويتات لي جاوب فيها على پرومپتات ديال خدايميا ف تويتر ب ڤيديوات صاوباتهوم صورا من دوك لپرومپتات. ؤپن اي اي علنات بلي معوّلة ترد صورا متاحة ل لعموم، ولاكين ماشي ف وقت قريب، و ماحدداتش فوقاش. الشركة عطات لاكصي بشكل محدود ل واحد فرقة حمرا، لي فيها حرايفيا ديال التضليل و لانحياز لمعلوماتي، باش يتيستيو لموضيل. الشركة پارطاجات السيستيم تا معا عدد محدود ديال لمبدعين لمحتارفين، منهوم فنانين و ناس كيصاوبو ڤيديوات، باش تاخد فيدباك على النفعية ديالو ف لمجالات لابداعية. لقدرات و لحدود. الطيكنولوجيا لي مبازية عليها صورا هي براسها ديال ضال ا 3. على حساب ؤپن اي اي، صورا هيّ محول ديال التشتيت diffusion transformer، بحيت كاتبدا ب ڤيديو فيها "تخربيق" و داك التخربيق كيحيّدو الطرانسفورمر بشوية ف كلا مرحلة تا كاتخرج لڤيديو. ؤپن اي اي ستعملات ڤيديوات موجودين فابور ف انتيرنيت، و تا ڤيديوات لي ترخصو ل لغاراض ديال تدريب لموضيل، ولاكين ماحدداتش شحال د لڤيديوات و لمصدر ديالهوم. بعد لاصدار، ؤپن اي اي عتارفات بلي كاينين نواقص ف هاد الطيكنولوجيا، بحال بلي كاتلقى صعوبة باش تسيميلي حالات معقدة د لفيزيك، ؤلا باش تفهم السببية (حاجة لي كاتدي ل حاجة بشكل منطقي)، ؤلا تميّز بين ليمن و ليسر. ؤپن اي اي علنات تا بلي كيما ديجا كينصّو لقواعد د السلامة ديالها، صورا غادي تحد من لامكانية ديال تخدام پرومپت عندو دلالات جنسية، ؤلا لي كاتدعو ل لعنف ؤلا لكراهية، ؤلا كاتبيّن تصاور ديال ناس مشهورين، ؤلا فيها محتوى عليه كوپيرايت. على حساب تيم بروكس، باحت من لي طوّرو صورا، لموضيل قدر يكتاشف كيفاش يدير ڤيديوات ب ڭرافيزم د تلاتة د لابعاد غير من الداطاسيت ديالو، و بيل پيبلز، تاهوّ باحت خدم على نفس السيستيم، ڭال بلي لموضيل صاوب ڤيديوات من بزاف د لقنات بلا مايكون هادشي مدكور ف لپرومپت. لڤيديوات ديال صورا مطاڭيين ب ميطاداطا د التوتيق C2PA باش تبين بلي صاوبها دكا صطيناعي.
ڤاليطا

ڤاليطا (بلمالطية: il-Belt Valletta) هي لعاصيما د مالطا و اكبر مدينة فيها. جات ف الشمال الشرقي د لڭزيرة د مالطا، اللي هي اكبر جزيرة ف لبلاد. ڤاليطا هي ابعد عاصيما ف لجنوب ديال ؤروپا، و اصغر عاصيما ف لبلدان ديال ليتيحاد لؤروپي. لمنطقة لميطروپوليطانية ديال ڤاليطا هيّ نيت لڭزيرة د مالطا كاملة، يعني ماكيلقاش لواحد بزاف د بلايص لخاويين بلا سكنى بين لمدون ف مالطا. تسمات لمدينة على جون باپتيست دو ڤاليط، لي قدر يدافع على لڭزيرة من لغزو لعتماني. الستيل د لبني ديالها تابع ل الستيل لمعماري لباروكي، ب عناصر ديال لمانييرية، لكلاسيكي الجديد و لعصري. لحرب لعالمية الجاوجة خلات اتارها فيها، بحال التدمير ديال دار لؤپيرا لملكية. دخلات ل الليستة د ليونيسكو ديال لمواقع د الترات لعالمي ف 1980، و فيها 320 معلامة ف مساحة كاتساوي 0. 55 كلم²، شي لي كيخليها اكتف (من لكتافة) منطقة اتارية ف لعالم. ڤاليطا تختارت لعاصمة د التقافة د ؤروپا ف 2018، و كانت اشمش مدينة ف ؤروپا ف 2016. ڤاليطا معروفة ب الزين ديال لقصور لباروكية ديالها، زيادة على كنايسها و جراديها.